
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

377. Ίδρυση Μέσης Τεχνικής Επαγγελματικής Νοσηλευτικής 

Σχολής στο Γενικό Νοσοκομείο Αγίου Νικολάου Αασηθίου 
Κρήτης και έγκριση του οργανισμού αυτής ...'. . 1 

378. Οργανισμός διοίκησης και λειτουργίας του Ιδρύματος Κοινω¬ 
νικής Πρόνοιας Ιωαννίνων «Ο Νεομάρτυς Γεώργιος» .... 2 


683/1948 (ΦΕΚ 124Α'), του Ν. 1566/85 (ΦΕΚ 167 Α’) και του Ν. 
1579/85 (ΦΕΚ 217 Α'), από τις οποίες και διέπεται. 

Άρθρο 2 

Σκοπός . 

Σκοπός της Σχολής είναι, να προετοιμάσει στα πλαίσια θεωρητικής 
και πρακτικής Εκπαίδευσης, νοσηλευτικό προσωπικό μέσης βαθμίδος 
ικανό να παρέχει, νοσηλευτικές φροντίδες στους χώρους άσκησης του 
νοσηλευτικού επαγγέλματος. 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 377 

Ίδρυση Μέσης Τεχνικής Επαγγελματικής Νοσηλευτικής Σχολής στο 

Γενικό Νοσ/μείο Αγίου Νικολάου Λασηθίου Κρήτης και έγκριση του 

οργανισμού αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 6 παράγρ. 1 εδάφ.ατουΝ. 1579/85 ρυθ¬ 
μίσεις για την εφαρμογή και ανάπτυξη του Εθνικού Συστήματος Υγείας 
(ΦΕΚ 217 Α ). 

2. Τη γνώμη του Διοικητικού Συμβουλίου του Νοσοκομείου που δια¬ 
τυπώθηκε στο πρακτικό της 19/9.8.1988. 

3. Το γεγονός ότι δεν έχει συγκροτηθεί ΠΕΣΥ. 

4. Την Υ. 1140/1051173/1390/0001/10.7.90 (Β' 420) Κοινή 
απόφαση Πρωθυπουργού και Υπουργού Οικονομικών «Ανάθεση αρμο¬ 
διοτήτων στον Υφυπουργό Οικονομικών». 

5. Την Υ 1059/3.5.90 (ΦΕΚ Β' 295/90) κοινή απόφαση Πρωθυ¬ 
πουργού και Υπουργού «Ανάθεση αρμοδιοτήτων στον Αναπληρωτή 
Υπουργό Υγείας, Πρόνοιας και Κοινωνικών Ασφαλίσεων». 

6. Η Η/2871/30.4.90 (ΦΕΚ 296/Β/4.5.90) κοινή απόφαση 
«Ανάθεση αρμοδιοτήτων στους Υφυπουργούς Εθνικής Παιδείας και 
θρησκευμάτων». - 

7. Τις' υπ’ αριθ. 199/89 και 436/1990 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Προεδρίας της Κυ¬ 
βέρνησης, του Αναπληρωτή Υπουργού Υγείας, Πρόνοιας και Κοιν. 
Ασφαλίσεων και των Υφυπουργών Οικονομικών και Εθνικής Παιδείας 
και θρησκευμάτων, αποφασίζουμε: 

Άρθρο 1 
Ίδρυση 

1. Ιδρύεται στο Γενικό Νοσ/μείο Αγίου Νικολάου Λασηθίου Κρήτης 
Μέση Τεχνική Επαγγελματική Νοσηλευτική Σχολή διετούς φοίτησης, 
με οικοτροφείο, αποτελούσα Παράρτημα του Νοσοκομείου αυτού, που 
τελεί υπό την Εποπτεία και τον έλεγχο του Υπουργείου Υγείας, Πρό¬ 
νοιας και Κοινωνικών Ασφαλίσεων, σύμφωνα με τις διατάξεις του Ν.Δ. 


■ . Άρθρο. 3, , 

Αριθμός Μαθητών 

• ·. ν 

Οι μαθητές σε κάθε τάξη ή τμήμα της σχολής δεν μπορούν να υπερ¬ 
βαίνουν τους τριάντα πέντε (35). 

Τάξεις σε μαθητές περισσότερους από τριάντα πέντε (35), διαιρού¬ 
νται σε τμήματα (άρθρα 9 παρ. 8 και 5 παρ. 10 του Ν. 1566/85 ΦΕΚ 
167 Α'). 

Άρθρο 4 

Διοίκηση - Αρμοδιότητες Δ.Σ. 

1. Η Σχολή διοικείται από το Διοικητικό Συμβούλιο του Γενικού 
Νοσ/μείου Αγίου Ν ικολάου Λασηθίου Κρήτης στο οποίο και υπάγεται. 

2. Το Δ.Σ. έχει και τις εξής αρμοδιότητες, αναφορικά με την οργά¬ 
νωση και τη λειτουργία της σχολής. 

α. Συντάσσει και υποβάλλει προς έγκριση τον κανονισμό της σχολής, 
όπως και κάθε τροποποίηση ή συμπλήρωση αυτού στα Υπουργεία Προ¬ 
εδρίας της Κυβέρνησης, Οικονομικών, Εθνικής Παιδείας και θρησκευ¬ 
μάτων και Υγείας, Πρόνοιας και Κοινωνικών Ασφαλίσεων, μετά από ει¬ 
σήγηση της Δ/νσης. 

β. Αποφασίζει για κάθε θέμα που αφορά, την κατάσταση του προσω¬ 
πικού της Σχολής και ασκεί την πειθαρχική εξουσία επ’ αυτού, σύμφωνα 
με τις διατάξεις του Π.Δ. 611/77 ειδικότερα δε με τις κάθε φορά ισχύ- 
ουσες διατάξεις. 

γ. Εισηγείται για έγκριση στο Υπουργείο Υγείας, Πρόνοιας και Κοιν. 
Ασφαλίσεων, μετά από εισήγηση της Δ/νσης του αριθμό των μαθητών, 
που θα εισαχθούν στη σχολή, κάθε σχολικό έτος. 

6. Διαχειρίζεται εν γένει την περιουσία και τους πόρους της σχολής με 
τα αρμόδια όργανά της. 

ε. Εγκρίνει κατ’ αρχή το αφορών στη σχολή κονδύλιο του προϋπολο¬ 
γισμού του Νοσοκομείου, τρεις (3) τουλάχιστον μήνες πριν απο τη λήξη 
του οικονομικού έτους και υποβάλλει.αυτό μαζί με τον προϋπολογισμό 
του Νοσοκομείου στην οικεία Νομαρχία για έγκριση. 

στ. α) Εγκρίνει τον ισολογισμό και απολογισμό του λήξαντος έτους 
για το κονδύλιο του προϋπολογισμού του . Νοσοκομείου που αφορά τη 
σχολή και υποβάλλει αυτούς μαζί με τα λοιπά στοιχεία του Νοσοκομείου 
στη Νομαρχία μέσα, σε τρεις μήνες από τη λήξη του οικονομικού έτους 
που αναφέρει ο απολογισμός. 

β) Αντίγραφο του απολογισμού μαζί με όλα τα σχετικά λογιστικά 

στοιχεία, διαβιβάζει και ατο Ελεγκτικό Συνέδριο. 

ζ. Αποφασίζει τα περί της αποδοχής ή μη των υπέρ της σχολής αφιε- 
μένων κληρονομιών, δωρεών, κληροδοσιών και εισφορών. 

η. Αποφασίζει σύμφωνα με τις κάθε φορά ισχύουσες διατάξεις περί 
ανεγέρσεως ή κατεδαφίσεως οικοδομών, περί αγοράς και πωλήσεως κι¬ 
νητών, ακινήτων και χρεωγράφων, περί τοποθετήσεως κεφαλαίων, 
περί συνάψεως δανείων πάσης φύσεως, δικαιούμενο να παρέχει προς 
ασφάλεια αυτών υποθήκη, επί ακινήτων της σχολής όπως και περί δια- 
θέσεως της κινητής ή ακίνητης περιουσίας της σχολής. 

Η περί υποθήκης ακινήτων και η περί διαθέσεως περιουσίας της σχο¬ 
λής απόφασης, λαμβάνεται δια πλειοψηφίας των (2/3) τόυ συνόλου των 
μελών του. 

3. Στις συνεδριάσεις του Διοικητικού Συμβουλίου παρίσταται ο Διευ¬ 
θυντής της σχολής χωρίς ψήφο και εισηγείται για τα θέματα που αφο¬ 
ρούν τη σχολή. 

4. Οι περί της σχολής αποφάσεις του Δ.Σ., ανακοινώνονται στο Δ/ 
ντή της σχολής δια κοινοποιήσεως αποσπάσματος των σχετικών πρα¬ 
κτικών και είναι αμέσως εκτελεστές. 

Άρθρο.5 

Αρμοδιότητες του Προέδρου του. Δ.Σ. 

Ο Πρόεδρος του Δ.Σ. του Νοσ/μείου έχει, τις εξής αρμοδιότητες: 

1. Εκπροσωπεί τη σχολή στις δικαστικές και εξώδικες υποθέσεις της, 
διορίζει τους δικαστικούς πληρεξούσιους. 

2. Καταρτίζει με το Δ/ντή την ημερήσια διάταξη, των θεμάτων που 
είναι για συζήτηση·. ' 

3. Υπογράφει με το Λ/ντή, τις σχετικές επιταγές και τα εντάλματα 
πληρωμών καθώς και τα έγγραφα για τα οποία δεν έχουν, εξουσιοδοτη¬ 
θεί γιαυτό ο Διευθυντής ή οι προϊστάμενοι των τμημάτων. 

4. Ασκεί στο προσωπικό της σχολής, τις αρμοδιότητες που του παρέ¬ 
χουν οι σχετικοί νόμοι ή άλλες κανονιστικές διοικητικές πράξεις και συ¬ 
ντάσσει τις υπηρεσιακές.εκθέσεις του Δ/ντή της Σχολής. 

' 5. Εκπρόσώπεί τη σχολή ενώπιον πάσης δικαστικής, διοικητικής ή 
άλλης αρχής ως και στις συναλλαγές αυτής και σε περίπτωση που απου¬ 
σιάζει ή κωλύεται αναπληρώνεται από τον Αντιπρόεδρο ή άλλο μέλος 
του Δ.Σ. το οποίο ορίζεται από το Δ.Σ. 

■ · ι :.φ*· 

Άρθρο 6 

- Διεύθυνση - Ώρες εργασίας · 

Όργανα Διεύθυνσης της σχολής είναι, ο Διευθυντής, Υποδιευθυντής 
και ο σύλλογος των διδασκόντων (παρ. 1 άρθρο 11 Ν. 1566/85 ΦΕΚ 
167Ά). -.····'■.-·■.■ 

1. Διευθυντής και Υποδιευθυντής ορίζεται εκπαιδευτικός του κλάδου: 
ΠΕ14 εκπαιδευτικός ή ΠΕ17 εκπαιδευτικός ή ΠΕ18 εκπαιδευτι¬ 
κός. ■ 

2. Σύλλογος διδασκόντων 

α. Ο Σύλλογος διδασκόντων της σχολής αποτελείται, από όλους τους 
(1ε πλήρη διδακτική απασχόληση, διδάσκοντες στη σχολή με οποιαδή¬ 
ποτε σχέση εργασίας και έχει ως Πρόεδρο το Δ/ντή της Σχολής. 

Το ωρομίσθιο διδακτικό προσωπικό με μειωμένο ωράριο διδασκα¬ 
λίας, μετέχει στο Σύλλογο όταν στις συνεδριάσεις του εξετάζονται θέ¬ 
ματα της αρμοδιότητάς του. 

·'< )ταν στις συνεδρϊάαεις'του συλλόγου εξετάζονται, ειδικά θέματα μα¬ 
θητών μετέχουν και δύο εκπρόσωποί τους που ορίζονται, από το διοικη¬ 
τικό συμβούλιο των μαθητικών κοινοτήτων. 

β.Ό σύλλογος τών διδασκόντων συνεδριάζει, ύστερα από πρόσκληση 
του Προέδρου του. τακτικά τουλάχιστον μια φορά πριν από την έναρξη 
των μαθημάτων ή μία φορά στο τέλος κάθε τριμήνου και έκτακτα, όταν 
το κρίνει σκόπιμο ο Πρόεδρος ή το ζητήσει εγγράφως για συγκεκριμένα 
θέματα τουλάχιστον το ένα τρίτο των μελών του. 

Οι συνεδριάσεις γίνονται μέσα, στο ωράριο εργασίας και σε καμία πε¬ 
ρίπτωση σε ώρες διδασκαλίας των μαθημάτων. 

γ. Ο σύλλογος διδασκόντων αποτελεί συλλογικό όργανο, για τη χά¬ 
ραξη κατευθύνσεων, για την καλύτερη εφαρμογή της εκπαίδευσης και 
την καλύτερη λειτουργία της σχολής. 

Έχει την ευθύνη, για την εφαρμογή του ωρολογίου και αναλυτικού 
προγράμματος, την υγεία και 'προστασία των μαθητών, την καθαριό¬ 
τητα των σχολικών χώρων και την οργάνωση της σχολικής ζωής. Ιε¬ 
ραρχεί τις σχολικές ανάγκες και φροντίζει για την αντιμετώπισή τους. 
Αξιοποιεί τις δυνατότητες συνεργασίας, ανάμεσα στο διδακτικό προσω¬ 


πικό και τους κοινωνικούς φορείς του τόπου (άρθρο 11 ΣΤ του Ν. 
1566/85). 

δ. Ο Διευθυντής, ο Υποδιευθυντής και ο Σύλλογος διδασκόντων 
έχουν εκπαιδευτικά καθήκοντα. 

3. Ώρες εργασίας μόνιμου Εκπαιδευτικού προσωπικού 
α. Οι ώρες εβδομαδιαίας διδασκαλίας και διεξαγωγής πρακτικών 
ασκήσεων, από το εκπαιδευτικό προσωπικό της Σχολής, ορίζονται ως 
εξής: 

α.α. Διευθυντής, ώρες δέκα (10) όταν η σχολή λειτουργεί με 1 ή 2 
τμήματα, 8 από 3-5, 7 από 6-9, 5 από 10-12 και 3 όταν λειτουργούν 
με περισσότερα από 12 τμήματα τάξεων, 
β.β. Υποδιευθυντής, ώρες δεκατέσσερις (14). 
γ.γ. Καθηγητές, ώρες είκοσι μία (21), αν έχουν ως έξη έτη υπηρε¬ 
σίας, ώρες δέκα εννέα (19), αν έχουν από έξι μέχρι δώδεκα έτη υπηρε¬ 
σίας και ώρες δέκα οκτώ (18), αν έχουν πάνω από δώδεκα έτη υπηρε- 
σίας. 

β. Διδασκαλία με μειωμένο ωράριο δεν επιτρέπεται, εκτός εάν η συ¬ 
μπλήρωσή του δεν είναι αντικειμενικά δυνατή, οπότε τούτο θα συμπλη¬ 
ρωθεί με διοικητική εργασία. 

γ. Όλο το εκπαιδευτικό προσωπικό της Σχολής παραμένει υποχρεω¬ 
τικά, στη Σχολή στις εργάσιμες ημέρες, πέρα από τις ώρες διδασκαλίας, 
για την προσφορά και άλλων υπηρεσιών που συνδέονται με το γενικό¬ 
τερο εκπαιδευτικό έργο, όπως συμμετοχή σε γιορταστικές, αθλητικές 
και πολιτιστικές εκδηλώσεις, ενημέρωση των γονέων και κηδεμόνων, 
τήρηση βιβλίων της Σχολής και εκτέλεση διοικητικών εργασιών. 

Κάθε εκπαιδευτικός παραμένει υποχρεωτικά στη Σχολή, στις εργάσι¬ 
μες ημέρες πέρα από τις ώρες διδασκαλίας, για την εκτέλεση συγκεκρι¬ 
μένου έργου που του έχει ανατεθεί, όχι όμως πέρα από έξι (6) ώρες την 
ημέρα ή τριάντα (30) ώρες την εβδομάδα, με την επιφύλαξη της παρα¬ 
γράφου 2 εδάφ. β του παρόντος άρθρου. Από τις πρόσθετες αυτές υπη¬ 
ρεσίες απαλλάσσονται οι μητέρες παιδιών μέχρι δύο ετών. 

δ. Οι παραπάνω διατάξεις της περίπτωσης Γ' εφαρμόζονται ανάλογα 
και για το εκπαιδευτικό προσωπικό που είναι, απεσπασμένο στη Σχολή 
ή υπηρετεί με σχέση εργασίας ιδιωτικού δικαίου. 

Άρθρο 7 

Αλληλογραφία της Σχολής 

Η Σχολή τηρεί δικό της πρωτόκολλο και αλληλογραφεί απ’ ευθείας 
με κάθε Νομικό ή φυσικό πρόσωπο. 

Άρθρο 8 
Πόροι - Δαπάνες 

1. Πόροι του Νοσοκομείου που διατίθενται αποκλειστικά για τη 
σχολή είναι: 

α. Οι υπέρ αυτής κληρονομιές, κληροδοσίες, δωρεές εν ζωή και αιτία 
θανάτου, καθώς και πάσης φύσης επιχορηγήσεις νομικών ή φυσικών 
προσώπων. 

β. Τα έσοδα από τόκους, τοκομερίδια, μερίσματα, μισθώματα, εκ¬ 
ποίηση ακινήτων ή κινητών της περιουσίας αυτού, 
γ. Κάθε άλλο έσοδο. 

Ως προς τα υπέρ του Νοσ/μείου για τη σχολή δωρούμενα ή καταλει- 
πόμενα,. εφαρμόζονται οι διατάξεις του άρθρου 109 του Συντάγμα¬ 
τος. 

2. Σε περίπτωση διαλύσεως της σχολής το τυχόν κεφάλαιο που θα 
βρεθεί, περιέρχεται, στο Νοσοκομείο στο οποίο υπάγεται η σχολή. 

3. Όλες οι δαπάνες λειτουργίας και συντηρήσεως της Σχολής όπως 
και η μισθοδοσία του διδακτικού και λοιπού προσωπικού αυτής, βαρύ¬ 
νουν τον προϋπολογισμό του Νοσοκομείου στον οποίο εγγράφονται κάθε 
χρόνο για το σκοπό αυτό πιστώσεις σε ιδιαίτερο φορέα και κωδικούς 
αριθμούς. 

Άρθρο 9 

Βασική διάρθρωση - Υπηρεσιών ' 

Οι υπηρεσίες της Σχολής αποτελούν Διεύθυνση συγκροτούμενη όπως 
παρακάτω: 

α) Τμήμα Σπουδών. 

β) Τμήμα Διοικητικών και Οικονομικών Υποθέσεων. 

γ) Τμήμα Μαθητικής Μέριμνας. 

■Άρθρο 10 · 

Αρμοδιότητες της Διεύθυνσης 

Η αρμοδιότητα της Δ/νσης αναφέρεται, στά πιό κάτω θέματα που 
κατανέμονται, μεταξύ των Τμημάτων όπως παρακάτω: 

α) Τμήμα Σπουδών: Κάθε θέμα που αναφέρεται, στην εκπαίδευση 
των Μαθητών και την εφαρμογή των εγκεκριμένων προγραμμάτων εκ- 
παιδεύσεως και πρακτικής άσκησης. 

β) Τμήμα Διοικητικών και Οικονομικών Υποθέσεων: Θέματα οικο¬ 
νομικά, διαχειριστικά, διαδικασίες προμηθειών, γραμματειακές ανά¬ 
γκες, ανάγκες λειτουργίας τηλεφωνικού κέντρου, ανάγκες λειτουργίας 
Βιβλιοθήκης της Σχολής, καθώς και κάθε θέμα που αναφέρεται στην εν 
γένει μέριμνα των μαθητών της Σχολής. 

θεώρηση του γνήσιου της υπογραφής και επικύρωσης φωτοαντιγρά¬ 
φων σύμφωνα με το άρθρο 14 του Ν. 1599/86. 

γ) Τμήμα Μαθητικής Μέριμνας: Κάθε θέμα που αναφέρεται στη δια¬ 
μονή και διαβίωση των μαθητών (οικοτροφείο) και την εν γένει μέριμνα 
αυτών στη σχολή. 

Άρθρο 11 
Θέσεις προσωπικού 

Στη Σχολή συνιστώνται οι πιό κάτω θέσεις: 

Α. ΚΑΤΗΓΟΡΙΑ ΠΕ. 

1. Κλάδος ΠΕΙ 4 Εκπαιδευτικός θέσεις τέσσερις (4). 

2. Κλάδος ΠΕΙ7 Εκπαιδευτικός θέσεις πέντε (5). 

3. Κλάδος ΠΕ18 Εκπαιδευτικός θέσεις πέντε (5). 

Οι θέσεις του Κλάδου ΠΕ14 Εκπαιδευτικού 1 , σε περίπτωση αδυνα¬ 
μίας κάλυψής τους από πτυχιούχους Α.Ε.Ι. πληρούνται, από υποψη¬ 
φίους που έχουν τα προσόντα των κλάδων ΠΕΙ7 Εκπαιδευτικού ή 
ΠΕΙ 8 Εκπαιδευτικού. Όσο χρόνο οι θέσεις είναι πληρωμένες, από προ¬ 
σωπικό που έχει τα προσόντα των κλάδων ΠΕΙ 7 Εκπαιδευτικού ή 
ΠΕ18 Εκπαιδευτικού οι θέσεις αυτές ανήκουν στους κλάδους ΠΕ17 
Εκπαιδευτικού ή ΠΕ18 Εκπαιδευτικού. 

Οι θέσεις του κλάδου ΠΕΙ7 Εκπαιδευτικού, σε περίπτωση αδυνα¬ 
μίας κάλυψής τους, από πτυχιούχους 4ετούς φοίτησής πληρούνται, από 
υποψηφίους που έχουν τα προσόντα του κλάδου ΠΕίδ,Εκπαιδευτικού, 
όσο χρόνο οι θέσεις είναι πληρωμένες, από προσωπικό που έχει τα προ¬ 
σόντα του Κλάδου ΠΕΙ8 Εκπαιδευτικού οι θέσεις αυτές ανήκουν στον 
Κλάδο ΠΕ18 Εκπαιδευτικού. 

• Στο σύνολο των πιό πάνω οργανικών θέσεων, περιλαμβάνονται και 
μια θέση Διευθυντή και μία θέση Υποδιευθυντή. 

Β. ΚΑΤΗΓΟΡΙΑ ΤΕ. - 

Κλάδος ΤΕ Επιμελητών θέση μία (1). 

Γ. ΚΑΤΗΓΟΡΙΑ ΔΕ! 

Κλάδος ΔΕ Επιμελητών θέσεις· τέσσερεις (4). 

Οι λοιπές ανάγκες της σχολής, σε Διοικητικό - Λογιστικά, Τεχνικό, 
Βοηθητικό κλπ. προσωπικό και μέχρι τη σύσταση αντιστοίχων θέσεων 
στη σχολή καλύπτονται, από προσωπικό του Νοσοκομείου στα πλαίσια 
του οποίου λειτουργεί η σχολή ανάλογα με τις δυνατότητες του. 

Άρθρο 12 

Υπαλληλική κατάσταση προσωπικού 

1. Το εκπαιδευτικό προσωπικό της σχολής διέπεται, από τις διατά¬ 
ξεις του Ν. 1566/85 (167 Α') εκτός αν άλλως ορίζεται στο παρόν. 

2. Το υπόλοιπο προσωπικό της σχολής εξομοιώνεται για την εν γένει 
υπαλληλική του κατάσταση με το νοσηλευτικό προσωπικό του ιδρύμα¬ 
τος στο οποίο υπάγεται η σχολή και διέπεται από τις κάθε φορά ισχύου- 
σες σχετικές διατάξεις του υπαλληλικού κώδικα. 

Άρθρο 13 
Προσόντα διορισμού 

1. Τα ειδικά τυπικά προσόντα διορισμού για τους παρακάτω κλάδους 
που δεν καλύπτονται από το Π.Δ/γμα.194/88 (ΦΕΚ 84/6.5.88 τ.Β') 
καθορισμός των προσόντων διορισμού σε θέσεις των δημοσίων υπηρε¬ 
σιών και νομικών προσώπων δημοσίου δικαίου, ορίζονται τα εξής: . 

α. Κλάδος ΠΕ14 Εκπαιδευτικός, πτυχίο Α.Ε.Ι. σχολής Επιστημών 
Υγείας τμήματος νοσηλευτικής ή ισότιμο πτυχίο αντίστοιχης ειδικότη¬ 


τας σχολών της αλλοδαπής με προτίμηση εκείνων που έχουν και πτυχίο 
Παιδαγωγικών σπουδών της ΣΕΛΕΤΕ ή πιστοποιητικό σπουδών σε θ« · 
ματα τεχνικής της εκπαίδευσης, σχολών της (αλλοδαπής διάρκειας του¬ 
λάχιστον ενός έτους. 

β. Κλάδο ΠΕΙ7 Εκπαιδευτικός, πτυχίο των πρώην ανωτέρων σχο¬ 
λών αδελφών νοσοκόμων και επισκεπτριών, 4ετούς φοίτησης αρμοδιό- 
τητος του Υπουργείου Υγείας, Πρόνοιας και Κοιν. Ασφαλίσεων, ή ισό¬ 
τιμο πτυχίο (αντίστοιχης ειδικότητας σχολών της ημεδαπής ή (αλλοδα¬ 
πής με προτίμηση εκείνων που έχουν και πτυχίο Παιδαγωγικών σπου¬ 
δών της ΣΕΛΕΤΕ ή πιστοποιητικό σπουδών σε θέματα τεχνικής της εκ¬ 
παίδευσης σχολών της (αλλοδαπής διάρκειας τουλάχιστον ενός έτους; 

γ. Κλάδος ΠΕΙ8 Εκπαιδευτικός, πτυχίο των πρώην ανωτέρων σχο¬ 
λών αδελφών νοσοκόμων, 3ετούς φοίτησης αρμοδιότητος του Υπουρ¬ 
γείου Υγείας, Πρόνοιας και Κοιν. Ασφαλίσεων, ή πτυχίο ΚΑΤΕΕ ή ΤΕΙ 
τμήματος νοσηλευτικής, ή ισότιμο πτυχίο αντίστοιχης! ειδικότητας της 
αλλοδαπής με προτίμηση εκείνων που έχουν και πτυχίο Παιδαγωγικών 
σπουδών της ΣΕΛΕΤΕ ή πιστοποιητικό σπουδών σε θέματα τεχνικής 
της εκπαίδευσης σχολών της αλλοδαπής διάρκειας τουλάχιστον ενός 
έτους. 1 

2. Οι βαθμοί του εκπαιδευτικού προσωπικού του παρόντος διακρίνο- 
νται σε Α', Β’ και Γ'. Οι θέσεις όλων των βαθμών είναι, σε κάθε κλόιδο 
οργανικά ενιαίες. Εισαγωγικός βαθμός ορίζεται του καθηγητή ή εκπαι¬ 
δευτικού εργαστηρίου με βαθμό Γ’, Για την προαγωγή των εκπαιδευτι¬ 
κών όλων των κλάδων στο βαθμό,Β’, απαιτείται διετής υπηρεσία στο 
βαθμό Γ και γιά την προαγωγή στο βαθμό Α’ εξαετής υπηρεσία στο 
βαθμό Β'. 

3. ΚΛΑΔΟΣ ΤΕ ΕΠΙΜΕΛΗΤΩΝ. 

Κλάδος ΤΕ Επιμελητών τα προβλεπόμενα στο άρθρο 9 του Π.Δ/τος 
194/88 (ΦΕΚ. 84/6.5.88 τ.Α') για την ειδικότητα νοσηλευτικής ή 
επισκεπτών και επισκεπτριών υγείας. 

4. ΚΛΑΔΟΣ ΔΕ ΕΠΙΜΕΛΗΤΩΝ. * 

Κλάδος ΔΕ Επιμελητών, τα προβλεπόμενα στο άρθρο 14 του Π.Δ. 
194/88 (ΦΕΚ 84/6.5.88 τ.Α') για την ειδικότητα βοηθών νοσοκό¬ 
μων ή πτυχίο .των πρώην σχολών βοηθών νοσοκόμων ή πτυχίο των 
πρώην σχολών βοηθών νοσοκόμων αρμοδιότητος του Υπουργείου 
Υγείας, Πρόνοιας και Κοιν.. Ασφαλίσεων μονοετούς .φοίτησης. 

Άρθρο.-14 

Προϊστάμενοι. υπηρεσιών 

1. Της σχολής προΐσταται ο Διευθυντής. 

Ο Διευθυντής εισηγείται στο σύλλογο διδασκόντων της σχολής, κάθε 
θέμα αναφερόμενο στη λειτουργία της σχολής, πλην. των θεμάτων της 
καταστάσεως του προσωπικού της σχολής.· 

2. Του τμήματος σπουδών προΐσταται, ο Υποδιευθυντής της σχολής 
ή αν δεν υπάρχει Υποδιευθυντής, ο ανώτερος σε βαθμό από τους εκπαι¬ 
δευτικούς της σχολής των Κλάδων.ΠΕ14, ΠΕΙ7, ΠΕ18, ή αν υπάρ¬ 
χουν ομοιόβαθμοι, εκείνος που ορίζεται με απόφαση του Δ.Σ. του Νοσο¬ 
κομείου ύστερα από γνώμη του Υπηρεσιακού, Συμβουλίου. · 

■ 3. Του τμήματος Διοικητικού και οικονομικών υποθέσεων προΐστα- 
ται, υπάλληλος του Κλάδου ΠΕ Διοικητικού - Λογιστικού ή·ΤΕ Διοικη¬ 
τικού - Λογιστικού ή ΔΕ Διοικητικού - Λογιστικού σύμφωνά με το νόμο 
1586/86 (ΦΕΚ 37Α). 

4. Του τμήματος μαθητικής μέριμνας, προΐσταται υπάλληλος του 
Κλάδου ΤΕ Επιμελητών. 

5. Για την επιλογή του Διευθυντή και Υποδιευθυντή της σχολής, το 

οικείο υπηρεσιακό συμβούλιο κρίνει, ως το.τέλος Φεβρουάριου κάθε δεύ¬ 
τερου έτους τους εκπαιδευτικούς της σχολής που έχουν, τα προσόντα 
για τις παραπάνω θέσεις, καθώς και 2ετία στο βαθμό Α' έως το τέλος 
του ίδιου σχολικού έτους. ' 

Άρθρο 15 

Τροφή-Ιματισμός Μαθητών-Προσωπικού 

1. Στους μαθητές της σχολής παρέχονται οι διευκολύνσεις που ανα- 
φέρονται στο άρθρο 43 του Π.Δ. 192/82 (ΦΕΚ 30/3.3.82 τ.Α'). 

2. Στο προσωπικό της Σχολής παρέχεται πρωινό, πρόγευμα και 
γεύμα, εφόσον η εργασία του παρατείνεται πέρα της 1ης μ.μ., δείπνο δι¬ 
καιούται μόνο αν η εργασία του στη Σχολή παρατείνεται πέρα της 6ης 

μ·μ· ; . 

3. Το Εκπαιδευτικό Προσωπικό δικαιούται, τέσσερεις (4) υπηρεσια¬ 
κές στολές αμέσως μετά την πρόσληψή του, δύο (2) ζευγάρια παπούτσια 

υπηρεσίας, μία (1) ζακέττα, δέχα (10) καλσόν (ετησίως), μία (1) 
μπέρτα όπως καθορίζεται, κάθε φορά από τις ισχϋουσες διατάξεις με δυ¬ 
νατότητα ανανέωσης, μιας στολής κάθε χρόνο. Τα ίδια δικαιούται και 
το Νοσηλευτικό Προσωπικό της Σχολής. Το Εκπαιδευτικό Προσωπικό 
επί πλέον δικαιούται μια στολή εξόδου πλήρη (χειμωνιάτικη και καλο¬ 
καιρινή), που ανανεώνεται - όταν αυτό κρίνεται απαραίτητο από το Διευ¬ 
θυντή. 

4. Το Τεχνικό και Βοηθητικό Προσωπικό δικαιούται, στολές κατά τα 
προβλεπόμενα στην παράγραφο (3) του ίδιου άρθρου. 

5. Η κατά το παρόν άρθρο χορηγούμενη τροφή και στολή στο πιό 
πάνω προσωπικό της Σχολής παρέχεται, για κάλυψη λειτουργικών 
αναγκών του Ιδρύματος και δεν αποτελεί μισθό ή άλλου είδους παροχή. 

Άρθρο 16 

Διδακτικό Προσωπικό 

1. Το προβλεπόμενο στο πρόγραμμα εκπαίδευσης μαθήματα διδά¬ 
σκουν: 

α. Το Εκπαιδευτικό προσωπικό της Σχολής. 

β'. Επιτρέπεται η με ωριαία αντιμισθία ανάθεση θεωρητικής διδασκα¬ 
λίας, εργαστηριακών και κλινικών ασκήσεων σε πρόσωπα που έχουν τα 
προβλεπόμενα από το Ν. 1566/85 προσόντα, άρθρα 14, παράγρ. 1, 
17, 18 και 19 στις πιό κάτω περιπτώσεις. 

α.1. Όταν οι ώρες θεωρητικής διδασκαλίας, εργαστηριακών και κλι¬ 
νικών ασκήσεων είναι περιορισμένες και δεν δικαιολογούν το διορισμό 
μόνιμου εκπαιδευτικού προσωπικού και 

α.2. Όταν οι κατά το πρόγραμμα ώρες διδασκαλίας δεν καλύπτονται 
από το μόνιμο εκπαιδευτικό προσωπικό που υπηρετεί στη Σχολή. 

γ. Επίσης επιτρέπεται, όταν συντρέχουν οι προϋποθέσεις της προη¬ 
γούμενης παραγράφου, η ανάθεση θεωρητικής διδασκαλίας, εργαστη¬ 
ριακών και κλινικών ασκήσεων και στο μόνιμο εκπαιδευτικό προσωπικό 
της Σχολής, μέχρι (10) ώρες εβδομαδιαίως, με ωριαία αντιμισθία. 

2. Το ωρομίσθιο διδακτικό προσωπικό της Σχολής ορίζεται, για κάδε 
σχολικό έτος μετά από εισήγηση της Δ/νσης, με απόφαση του Δ/κού 
Συμβουλίου του Νοσοκομείου που εγκρίνεται'από το Υπουργείο Υγείας, 
Πρόνοιας και Κοιν. Ασφαλίσεων. 

3. Το πιό πάνω οριζόμενο διδακτικό προσωπικό, πρέπει να ακολουθεί 
το υπό των Υπουργείων Υγείας, Πρόνοιας και Κοινωνικών Ασφαλίσεων 
και Εθνικής Παιδείας και Θρησκευμάτων οριζόμενο αναλυτικό πρό¬ 
γραμμα μαθημάτων, ολοκληρώνοντας τις παραδόσεις των σχετικών 
μαθημάτων μέσα στις τασσόμενες προθεσμίες. 

4. Στα υπό στοιχεία (β) και (γ) της πρώτης παραγράφου διδακτικά 
προσωπικό παρέχεται, αντ ιμισθία κατά ώρα διδασκαλίας, ή διενεργου- 
μένων εξετάσεων ίση προς: το 1/70 των πάσης φύσεως αποδοχών του 
εισαγωγικού μισθολογικού κλιμακίου του αντίστοιχου κλάδου, χωρίς 
προσαυξήσεις οικογενειακών βαρών συναφών με τα προβλεπόμενα στο 
άρθρο 7 του Ν. 1810/88 (ΦΕΚ 223/5.10.88 Α ). 

5. Το προσωπικό των εκπαιδευτικών κλάδων ΠΕ14, ΠΕ17 και 
ΠΕ18 δικαιούται κανονικής άδειας κατά την περίοδο των σχολικών 
διακοπών εφαρμοζόμενων των περί απουσίας των Εκπαιδευτικών κει¬ 
μένων διατάξεων. Για το υπόλοιπο προσωπικό της Σχολής ισχύουν οι 
περί κανονικών, αναρρωτικών κλπ: αδειών διατάξεις του Υπαλληλικού 
Κώδικά. 

Άρθρο 17 
Μετεκπαίδευση 

1. Για την μετεκπαίδευση του εκπαιδευτικού προσωπικού έχουν ανά¬ 
λογη εφαρμογή οι διατάξεις του άρθρου 30 του Ν. 1566/85 (ΦΕΚ 
167). 

2. Για το υπόλοιπο προσωπικό εφαρμόζονται οι κάθε φορά ισχύουσες 
διατάξεις για μετεκπαίδευση των μόνιμων δημοσίων υπαλλήλων. 

Άρθρο 18 
Σήμα 

1. Οι απόφοιτοι της Σχολής υποχρεούνται, να φέρουν σε ώρα υπηρε¬ 
σίας επί του στήθους, αριστερά το διακριτικό σήμα της Σχολής τους, το 
οποίο απονέμεται σ’ αυτούς μαζί με το πτυχίο τους. 

2. Το διακριτικό σήμα της Σχολής είναι, μεταλλική πλάκα της 
οποίας το μέγεθος, σχήμα και απεικόνιση καθορίζονται με απόφαση του 
Διοικητικού Συμβουλίου του Νοσοκομείου και με προηγούμενη εισή¬ 


γηση της Δ/νσης της Σχολής. 

3. Στο πίσω μέρος του σήματος αναγράφεται ο αριθμός του Μη¬ 
τρώου της Σχολής. 

Άρθρο 19 

Εσωτερικός Κανονισμός 

1. Ξεχωριστός εσωτερικός κανονισμός λειτουργίας της Σχολής, ρυθ¬ 
μίζει τις λεπτομέρειες εφαρμογής του παρόντος. 

2. 0 κανονισμός αυτός συντάσσεται από το Δ.Σ. μετά από γνώμη της 
Δ/νσης της Σχολής και εγκρίνεται από τους Υπουργούς Προεδρίας της 
Κυβέρνησης, Οικονομικών, Εθνικής Παιδείας και Θρησκευμάτων και 
Υγείας, Πρόνοιας και Κοιν. Ασφαλίσεων. 

Άρθρο 20 
Στολή 

1. Η στολή είναι χρώματος λευκού. 

2. Το σχέδιο καθορίζεται με απόφαση του Δ.Σ., που λαμβάνεται 
ύστερα από υπόδειξη της Διεύθυνσης της Σχολής. 

3. Κάθε μαθητής φέρει στο αριστερό άνω τμήμα του θώρακα πινα¬ 
κίδα, στην οποία αναγράφεται, με τα αρχικά η Σχολή και το ονοματε¬ 
πώνυμο του μαθητού. 

Άρθρο 21 
Πτυχίο 

Οι απόφοιτοι των Μ.Τ.Ε.Ν. Σχολών λαμβάνουν πτυχίο (άρθρο 64 
Ν. 1566/85 ΦΕΚ 167/30.9.85 τ.Α'). 

Άρθρο 22 
Απονομή βραβείων 

1. Καθιερώνεται η απονομή βραβείων στους τελειόφοιτους της Σχο¬ 
λής κατά τη λήψη του πτυχίου. 

2. Κάθε χρόνο με κοινή απόφαση του Δ.Σ. του Νοσ/μείου και της Δ/ 
νσης, ορίζεται ο αριθμός των αποφοίτων της σχολής, στους οποίους 
απονέμεται χρηματικό βραβείο καθώς και το ύψος σε δραχμές του κάθε 
βραβείου. 

Τα χρηματικά βραβεία απονέμονται δι’ αποφάσεως της Δ/νσης της 
Σχολής λαμβανομένης με βάση την τελική γενική βαθμολογία και το 
επίπεδο της διαγωγής του μαθητού. 

3. Έπαινος. Απονέμεται κατά την ίδια διαδικασία της παρ. 2 του πα¬ 
ρόντος. 

Στον Αναπληρωτή Υπουργό Υγείας, Πρόνοιας και Κοινωνικών 
Ασφαλίσεων, αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 8 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΜΙΛΤ. ΕΒΕΡΤ Π. ΔΕΛΗΜΗΤΣΟΣ 

ΑΝΑΠΛΗΡΩΤΗΣ ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ. ΣΟΥΡΛΑΣ ΒΑΣ. ΜΠΕΚΙΡΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 378 
Οργανισμός διοίκησης και λειτουργίας του Ιδρύματος Κοινωνικής Πρό¬ 
νοιας Ιωαννίνων «0 Νεομάρτυς Γεώργιος». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 1 

1. Τις διατάξεις του άρθρου 24 παρ. 5 του Νόμου 1558/1985, «Κυ¬ 
βέρνηση και Κυβερνητικά Όργανα» Φ. 137. 

2. Τις διατάξεις των άρθρων 4, 5 παρ. 1 και 6 του Ν.Δ. 162/1973 
«Περί μέτρων προστασίας υπερηλίκων και χρονίως πασχόντων ατό- 

μων», Φ. 227, όπως συμπληρώθηκε με τις διατάξεις του άρθρου 56 του 
Νόμου 1539/1985 «Ένταξη επαναπατριζομένων πολιτικών προσφύ¬ 
γων στους Ασφαλιστικούς Οργανισμούς και άλλες διατάξεις», Φ. 64. 

3. τις διατάξεις του άρθρου 9 παρ, 10 του Ν. 1586/1986 Φ. 37 
«Βαθμολογική διάρθρωση των θέσεων του Δημοσίου Νομικών Προσώ¬ 
πων Δημοσίου Δικαίου και των Οργανισμών Τοπικής Αυτοδιοίκησης 
και άλλες διατάξεις». 

4. την αριθ. Υ1140/1051173/1390/0001/10,7.1990 κοινή, 
απόφαση του Πρωθυπουργού και του Υπουργού Οικονομικών, «Ανά¬ 
θεση αρμοδιοτήτων Υπουργού Οικονομικών στους Υφυπουργούς Οικο¬ 
νομικών» (Φ. 420,Β). 

5. Τιςαριθ. 223/1990 και 441/1990 γνωμοδοτήσεις του Συμβου¬ 
λίου της Επικράτειας με πρόταση των Υπουργών Προεδρίας της Κυ¬ 
βέρνησης, Υγείας, Πρόνοιας και Κοινωνικών Ασφαλίσεων και του Υφυ¬ 
πουργού Οικονομικών, αποφασίζουμε: 

Άρθρο Μόνο 

Οι διατάξεις των από 15/8-15/9/58 Β.Δ. Φ.141, 258/65 Β.Δ. 
Φ.65, 1036/65 Β.Δ. Φ.238, 450/83 Π.Δ. Φ. 170 και 26/88 Π.Δ. 
Φ.12, αντικαθίστανται όπως παρακάτω: 

Άρθρο 1 

Σύσταση-έδρα-εποπτεία 

Συνιστάται στα Ιωάννινα Ίδρυμα Κοινωνικής Πρόνοιας (Ν.Π.Δ.Δ.), 
δυναμικότητας εκατό (100) κλινών με την επωνυμία «Νεομάρτυς Γε¬ 
ώργιος» και υπό την εποπτεία του Υπουργείου Υγείας, Πρόνοιας και 
Κοινωνικών Ασφαλίσεων. 

Άρθρο 2 

Σκοπός 

Σκοπός του Ιδρύματος είναι: α) Η περίθαλψη εκατό (100) ατόμων, 
χρονίως πασχόντων από κινητικές ή νοητικές αναπηρίες, μη αυτοεξυ- 
πηρετουμένων και των δύο φύλων από 18 ετών καί πάνω, και β) Η 
αποκατάσταση (Ιατρική,' Κοινωνική, Επαγγελματική) τόσο των περι- 
θαλπομένων όσο και άλλων ειδικών ατόμων, που πάσχουν'από χρόνιες 
κινητικές ή νοητικές αναπηρίες και κατοικούν στην περιοχή της έδρας 
του Ιδρύματος με ανάπτυξη εξωτερικού προγράμματος: - 

. · Άρθρο 3 

Παρεχόμενη Περίθαλψη 

Το Ίδρυμα Κοινωνικής Πρόνοιας Ιωαννίνων παρέχει στα άτομα, που 
περιθάλπει υγιεινή στέγη και διατροφή, κατάλληλό ρουχισμό, ιατροφαρ-. 
μακευτική περίθαλψη, φυσικοθεραπεία, εργοθεραπεία, ενώ παράλληλα 
φροντίζει για την εισαγωγή, όσων έχουν ανάγκη, σε κατάλληλα νοση¬ 
λευτικά Ιδρύματα. 

Επίσης με την εφαρμογή διαφόρων ψυχαγωγικών και εκπαιδευτι¬ 
κών προγραμμάτων επιδιώκει την ψυχική τόνωση και την κοινωνική 
αποκατάσταση των περίθαλπομένων. 

Άρθρο 4 

Προϋποθέσεις εισαγωγής και όροι παροχής προστασίας 

1. Στο Ίδρυμα εισάγονται άτομα, που κατάγονται απ’ όλα τα διαμε¬ 
ρίσματα της χώρας και κατά προτίμηση από το Νομό Ιωαννίνων, αφού 
προσκομισθούν τα παρακάτω δικαιαλογητικά: 

α. Αίτηση: 

β. Αποδεικτικό στοιχείων ταυτότητας. 

γ. Έκθεση κοινωνικής έρευνας με πρόταση εισαγωγής στο Ίδρυμα. 

δ. Ιατρικό Πιστοποιητικό για την αιτία του χρόνιου νοσήματος, στο 
οποίο θα πρέπει ν’ αναγράφεται ότι το άτομο, που έχει ανάγκη ιδρυματι¬ 
κής περίθαλψης, δεν πάσχει από μολυσματική νόσο, συφιλίδα, φυματί¬ 
ωση, καρκίνο ή άλλο βαρύ νόσημα που να χρειάζεται ειδική νοσηλεία, 
και δεν έχει διεγέρσεις σε σημείο που να γίνεται ανήσυχο και .ακατάλ¬ 
ληλο για συμβίωση. 

2. Οι περιθαλπόμενοι συμμετέχουν στη δαπάνη περίθαλψής τους 
ινάλογα με τις οικονομικές δυνατότητές τους. Το ύψος της δαπάνης πε¬ 
ρίθαλψης καθορίζεται, γενικά με απόφαση του Διοικητικού Συμβουλίου. 

Με βάση την απόφαση αυτή η δαπάνη περίθαλψης εξατομικεύεται 
μα κάθε περιθαλπόμενο. 

3. Οι εισαγόμενοι στο Ίδρυμα με απόφαση οικονομικής αδυναμίας 


απαλλάσσονται από την καταβολή τροφείων-νοσηλείων εκτός αν από 
την ίδια απόφαση προβλέπεται συμμετοχή. 

Δύναται το Ίδρυμα να ζητήσει την έκδοση της απόφασης του Νο¬ 
μάρχη που προβλέπεται από τις διατάξεις του Ν.Δ. 57/73, Φ.149 και 
κατά τη διάρκεια περίθαλψης κάποιου ατόμου. 

4. Στους περιθαλπόμενους παρέχονται οι ίδιες υπηρεσίες ανεξάρτητα 
της συμμετοχής τους ή όχι στις δαπάνες νοσηλείων-τροφείων. 

Άρθρο 5 

Διοίκηση , 

Το Ίδρυμα διοικείται από 7μελές Διοικητικό Συμβούλιο το οποίο διο¬ 
ρίζεται με ισάριθμα αναπληρωματικά μέλη με απόφαση του Νομάρχη 
και αποτελείται από: 

α. Τον Πρόεδρο, ο οποίος λόγω της επαγγελματικής του απασχόλη¬ 
σης ή της επιστημονικής του κατάρτισης θα πρέπει να είναι ευαισθητο¬ 
ποιημένος στον τομέα της κοινωνικής προστασίας. 

β. Έναν αιρετό εκπρόσωπο των Περίθαλπομένων ή έναν αιρετό εκ¬ 
πρόσωπο των κηδεμόνων τους. 

γ. Έναν αιρετό εκπρόσωπο των εργαζομένων, 
δ. Έναν αιρετό εκπρόσωπο της τοπικής Αυτοδιοίκησης, που ορίζεται 
από την Κεντρική Ένωση Δήμων και Κοινοτήτων Ελλάδος (ΚΕΔΚΕ). 

ε. Έναν εκπρόσωπο του Υπουργείου Υγείας, Πρόνοιας και Κοινωνι¬ 
κών Ασφαλίσεων (Διοικητικό υπάλληλο ή Κοινωνικό Λειτουργό), 
στ. Δύο έγκριτα πρόσωπα με κοινωνική δράση. · ■ 

Το Διοικητικό Συμβούλιο εκλέγει στην πρώτη του συνεδρίαση μεταξύ 
των μελών του έναν Αντιπρόεδρο με μυστική ψηφοφορία των παρόντων, 
μελών. ... 

Οι εκπρόσωποι των εργαζομένων και των περίθαλπομένων διορίζο¬ 
νται με υπόδειξη των οικείων-συλλόγων τους, εφόσον υπάρχουν σύλλο¬ 
γοι. 

Άρθρο 6 

Λειτουργία Διοικητικού Συμβουλίου 

1. Το Διοικητικό Συμβούλιο (Δ.Σ.) συνεδριάζει τακτικά δύο φορές το. 
μήνα και έκτακτα όταν παρίσταται ανάγκη καθώς επίσης και όταν ζη¬ 
τηθεί με έγγραφη αίτηση τεσσάρων (4) τουλάχιστον μελών αυτού, πά¬ 
ντοτε όμως με πρόσκληση του Προέδρου. 

2. Στις συνεδριάσεις του Δ.Σ. μετέχει ο Προϊστάμενος των Υπηρε¬ 
σιών του Ιδρύματος, ως εισηγητής χωρίς ψήφο. 

3. Τα θέματα που είναι για συζήτηση καταχωρούνται στην ημερήσια 
διάταξη, η οποία κοινοποιείται έγκαιρα στα μέλη του Δ.Σ., μαζί με την 
πρόσκληση για συνεδρίαση, σύμφωνα με τις διατάξεις της παρ. 5 του 
άρθρου 19 του Ν. 1599/1986, όπως αυτές ισχύουν κάθε φορά. 

Θέματα.που δεν αναγράφονται στην ημερήσια διάταξη δεν συζητού- 
νται εκτός και αν πρόκειται για επείγοντα θέματα και αποφασίσουν την 
συζήτηση όλα τα παρόντα μέλη του Δ.Σ. - 

4. Τα πρακτικά κάθε συνεδριάσεως επικυρώνονται από το Δ.Σ. στην, 
επόμενη συνεδρίαση και καταχωρούνται από τον Γραμματέα σε ειδικό 
βιβλίο πρακτικών μονογραμμένο από τον Πρόεδρο. Τα πρακτικά υπο¬ 
γράφονται από τον Πρόεδρο ή τον Προεδρεύοντα και τον Γραμματέα. 

5. Ουδεμία απόφαση του Δ.Σ. εκτελείται αν δεν έχουν επικυρωθεί τα 

πρακτικά της συνεδριάσεως, στην οποία πάρθηκε η απόφαση. Προκει- 
μένου για εξαιρετικές περιπτώσεις, για τις οποίες η εκτέλεση δεν επιδέ¬ 
χεται αναβολή δύναται το Δ.Σ. με ειδική απόφαση να θεωρεί ως επικυ¬ 
ρωμένα τα σχετικά πρακτικά για τα θέματα αυτά με σκοπό την άμεση 
εκτέλεση της απόφασης. ,* 

6. Το Δ.Σ. για να έχει απαρτία πρέπει τα μέλη που βρίσκονται στην 
συνεδρίαση να είναι περισσότερα από τα μέλη που απουσιάζουν. Οι απο¬ 
φάσεις του Δ.Σ. λαμβάνονται με ψηφορορία και με πλειοψηφία των πα¬ 
ρόντων μελών. Σε περίπτωση ισοψηφίας υπερισχύει η ψήφος του Προέ¬ 
δρου ή αυτού' που προεδρεύει. 

Άρθρο 7 ’. 

Αρμοδιότητες του Διοικητικού Συμβουλίου 
Το Διοικητικό Συμβούλιο: 

1. Διοικεί και διαχειρίζεται όλες τις υποθέσεις του Ιδρύματος σύμ¬ 
φωνα με τις διατάξεις που ισχύουν κάθε φορά. 

2. Εγκρίνει για τη λειτουργία του Ιδρύματος τις απαιτούμενες δαπά¬ 
νες μέσα στα όρια των πιστώσεων του προϋπολογισμού, του οποίου δύ- 

ναται να ζητήσει από την οικεία Νομαρχία την τροποποίηση και ανα¬ 
μόρφωση μέσα στο οικονομικό έτος με τη διαδικασία του άρθρου 10 του 
παρόντος. 

3. Διορίζει όλο το προσωπικό, σύμφωνα με τη νόμιμη διαδικασία και 
ασκεί σύμφωνα με τις διατάξεις που ισχύουν κάθε φορά, τις αρμοδιότη¬ 
τες που αναφέρονται στην υπηρεσιακή κατάσταση και τον πειθαρχικό 
έλεγχο του προσωπικού. 

4. Αποφασίζει για τα εισαγόμενα άτομα, σύμφωνα με τις προϋποθέ¬ 
σεις του άρθρου 4 του παρόντος. 

5. Είναι αρμόδιο για όλα τα θέματα, χωρίς εξαίρεση, που σχετίζονται 
με την πορεία των εργασιών του Ιδρύματος, εκτός από εκείνα για τα 
οποία προβλέπεται με ειδικές διατάξεις αρμοδιότητα υφισταμένων ορ¬ 
γάνων τού νομικού προσώπου. 

, . Άρθρο 8 

Αρμοδιότητες του Προέδρου του Διοικητικού Συμβουλίου 

Ο Πρόεδρος ασκεί τις παρακάτω αρμοδιότητες: 

1. Εκπροσωπεί το Ίδρυμα στις δικαστικές και εξώδικες υποθέσεις 
του και διορίζει τους δικαστικούς πληρεξούσιους, με σύμφωνη γνώμη 
του Δ.Σ. 

2. Προσκαλεί σύμφωνα με τις διατάξεις του άρθρου 19 του Ν. 
1599/86, τα μέλη του Δ.Σ. στις συνεδριάσεις, καταρτίζει με τον προϊ¬ 
στάμενο του Ιδρύματος την ημερήσια διάταξη των θεμάτων που είναι 
για συζήτηση και υπογράφει τις προσκλήσεις στις οποίες ορίζεται ο τό¬ 
πος, η ημέρα και η ώρα της συνεδριάσεως. Στην ημερήσια διάταξη πε- 
ριέχονται περιληπτικά τα θέματα που θα συζητηθούν. 

3. Υπογράφει με τον Προϊστάμενο των Υπηρεσιών του Ιδρύματος τις 
επιταγές και.τα εντάλματα πληρωμών, καθώς και τα έγγραφα για τα 
οποία δεν έχουν εξουσιοδοτηθεί γι’ αυτό ο παραπάνω προϊστάμενος ή οι 
Προϊστάμενοι των τμημάτων. 

4. Ασκεί γιαι,το, προσωπικό του Ιδρύματος τις αρμοδιότητες που του 
παρέχουν οι νόμοι και συντάσσει τις υπηρεσιακές εκθέσεις του προϊστα¬ 
μένου των Υπηρεσιών τρυ Ιδρύματος. 

Αρθρο 9 

..Πόροι του Ιδρύματος 

Πόροι του Ιδρύματος είναι οι εξής: 

α. Κρατική επιχορήγηση. 

β. Έσοδα από την εκμετάλλευση της περιουσίάς του. 

γ. Τροφεία από τους περιθαλπόμενους. 

δ. Εισφορές, δωρεές, κληρονομιές, κληροδοσίες προς το Ίδρυμα. 

ε. Κάθα άλλο νόμιμο έσοδο. 

I 

Άρθρο 10 
Προϋπολογισμός. 

Ο προϋπολογισμός καταρτίζεται από την αρμόδια Υπηρεσία του 
Ιδρύματος σύμφωνα με όσα προβλέπονται από τις κείμενες διατάξεις, με 
βάση την προγραμματισμένη από το Δ.Σ. δραστηριότητα, ψηφίζεται 
από το Δ.Σ. και εγκρίνεται από το Νομάρχη. 

Αντίγραφο του εγκριθέντος προϋπολογισμού υποβάλλεται στο 
Υπουργείο Υγείας, Πρόνοιας και Κοινωνικών Ασφαλίσεων. 

Άρθρο 11 
Εισπράξεις Εσόδων 

1. Τα κεφάλαιο: και οι πόροι του Ιδρύματος κατατίθενται απ’ ευθείας, 
σε τηρούμενο λογαριασμό στο Υποκατάστημα της Τράπεζας Ελλάδος, ή 
της Εθνικής Τράπεζας της Ελλάδος ή της Εμπορικής Τράπεζας. 

2. Ειδικές πιστώσεις ή κεφάλαια που πλεονάζουν μεταφέρονται σε ει¬ 
δικούς λογαριασμούς διαθεσίμων με τόκο, ή χωρίς τόκο ανάλογα με την 
προέλευση αυτών. Η μεταφορά από το λογαριασμό ταμειακής διαχείρι¬ 
σης και η επαναφορά σ’ αυτόν, γίνεται με εντολή του Προϊσταμένου των 
Υπηρεσιών του Ιδρύματος ή οίκοθεν από την Τράπεζα της Ελλάδος, ή 
την Εθνική Τράπεζα της Ελλάδος ή την Εμπορική Τράπέζα σύμφωνα 


με τα οριζόμενα από την παράγραφο 3 του άρθρου 4 του Α.Ν. 1611/ 
1950, Φ.304 όπως συμπληρώθηκε με το άρθρο 2 του Ν.Δ. 2999/ 
1954, Φ.211. 

Άρθρο 12 
Πληρωμές δαπανών 

Κάθε πληρωμή ενεργείται με χρηματικό ένταλμα, το οποίο υπογρά¬ 
φεται από τον Πρόεδρο του Δ.Σ. ή από άλλο μέλος αυτού, ειδικά εξου¬ 
σιοδοτημένο, καθώς και από τον Προϊστάμενο των Υπηρεσιών του Ιδρύ¬ 
ματος και το λογιστή, η δε καταβολή του ποσού αυτού ενεργείται με έκ¬ 
δοση ισόποσης επιταγής σε βάρος του λογαριασμού, που τηρεί το 
Ίδρυμα στο υποκατάστημα της Τράπεζας της Ελλάδος, ή της Εθνικής 
Τράπεζας της Ελλάδος ή της Εμπορικής Τράπεζας. 

Οι επιταγές υπογράφονται όπως και τα εντάλματα πληρωμής. 

Άρθρο 13 
Εκτέλεση Δαπανών 

Οι δαπάνες του Ιδρύματος, εκτελούνται σύμφωνα με τις διατάξεις 
περί Λογιστικού των Ν.Π.Δ.Δ. και της νομοθεσίας περί εκτελέσως Δη¬ 
μοσίων Έργων. 

Άρθρο 14 

Βασική διάρθρωση των Υπηρεσιών 

1. Οι Υπηρεσίες του Ιδρύματος αποτελούν Διεύθυνση, η οποία συ¬ 
γκροτείται από τρία τμήματα: 

α. Τμήμα Χρονίως Πασχόντων. 

β. Τμήμα Φυσικής αποκατάστασης και επαγγελματικής κατάρτι¬ 
σης. 

γ. Τμήμα Διοικητικού. 

2. Οι αρμοδιότητες της Διεύθυνσης κατανέμονται μεταξύ των τμη¬ 
μάτων ως εξής: 

α. Το Τμήμα χρονίως πασχόντων είναι αρμόδιο για κάθε θέμα που 
αναφέρεται στην προστασία που παρέχεται από το Ίδρυμα στα χρονίως 
πάσχοντα άτομα. 

β. Το Τμήμα Φυσικής αποκατάστασης και επαγγελματικής κατάρτι¬ 
σης είναι αρμόδιο για κάθε θέμα, που αναφέρεται στη φυσική αποκατά¬ 
σταση των περιθαλπόμενων καθώς και στην επαγγελματική κατάρτιση 
τόσο των Περιθαλπομένων όσο και των λοιπών μειονεκτούντων ατόμων 
από 18 ετών και πάνω. 

γ. Το Τμήμα Διοικητικού είναι αρμόδιο για τον χειρισμό κάθε θέμα¬ 
τος, που αναφέρεται στη γενική κατάσταση του προσωπικού του Ιδρύ¬ 
ματος, στα οικονομικά και στη διαχείριση της περιουσίας του, καθώς 
και στον χειρισμό θεμάτων γραμματείας. 

Άρθρο 15 

Προσωπικό 

1. Οι θέσεις του προσωπικού διαρθρώνονται κατά κατηγορίες, κλά¬ 
δους και ειδικότητες, όπως παρακάτω. 

I. Μόνιμες θέσεις 
ΚΑΤΗΓΟΡΙΑ ΠΕ 

Κλάδος ΠΕ Διοικητικός-Οικονομικός 
θέσεις δύο (2) 

Κλάδος ΠΕ ιατρών ειδικοτήτων, Γ ενικής Ιατρικής ή Παθολογίας θέ¬ 
σεις μία (1) και Φυσικής Ιατρικής και Αποκατάστασης, θέσεις μία (1) 
Κλάδος ΠΕ Φυσικής Αγωγής και Αθλητισμού 
θέσεις μία (1) 

Κλάδος ΠΕ Ψυχολόγων 
θέσεις μία (1) 

Κλάδος ΠΕ Επαγγελματικών Συμβούλων 
θέόεις μία (1) 

ΚΑΤΗΓΟΡΙΑ ΤΕ 
Κλάδος ΤΕ Νοσηλευτικής 
θέσεις τρεις (3) 

' Κλάδος ΤΕ Κοινωνικής Εργασίας 
θέσεις δύο (2) 

Κλάδος ΤΕ Φυσικοθεραπείας 
θέσεις τρεις (3) 

Κλάδος ΤΕ Εργοθεραπείας 
θέσεις τρεις (3) 

Κλάδος ΤΕ Λογοθεραπείας 
θέσεις μία (1) 

ΚΑΤΗΓΟΡΙΑ ΔΕ 

Κλάδος ΔΕ Διοιχητικός-Λογιστιχός 

Θέσεις'τέσσερις ,(4) 

Κλάδος ΔΕ Βοηθών νοσοκόμων 
θέσεις εννέα (9) 

Τρεις (3) θέσεις του κλάδου ΔΕ βοηθών νοσοκόμων πληρούνται μόνο 
στην περίπτωση που είναι αδύνατη η κάλυψη ισάριθμων θέσεων του 
κλάδου Τ.Ε. Νοσηλευτικής 
Κλάδος ΔΕ Μαγείρων 
θέσεις δύο (2) 

Κλάδος ΔΕ Τεχνικός 
θέσεις επτά (7) 

Από τις παραπάνω θέσεις ορίζονται: 

Μία (1) θέση ηλεκτρολόγου 

Δύο (2) θέσεις υδραυλικών θερμικών εγκαταστάσεών 

Μία (1) θέση οδηγού αυτοκινήτων 

Δύο (2) θέσεις ραπτριών 

Μία (1) θέση κομμωτή 

ΚΑΤΗΓΟΡΙΑ ΤΕ 

Κλάδος ΤΕ Επιμελητών 

θέσεις πέντε (5) 

Κλάδος ΤΕ Φυλάκων-νυκτοφυλάκων 
Θέσεις δύο (2) 

Κλάδος Τ.Ε. Βοηθητικού προσωπικού μαγειρείου,. (για εργασίες 
βοηθού μάγειρα, πλύντου μαγειρικών σκευών, τραπεζοκόμου και λοι¬ 
πών εργασιών μαγειρείου) 

Θέσεις δέκα τρεις (13) 

Κλάδος ΤΕ προσωπικού καθαριότητας 
Θέσεις δέκα τρεις (13) * ·- 

Από τις παραπάνω θέσεις ορίζονται: 

Επτά (7) θέσεις χάθαρισμού-βοηθητικών εργασιών · 

Έξι (6) θέσεις σιδηρωτρίών-πλυντριών 
Κλάδος Τ.Ε. εργατών 
θέσεις δύο (2) 

Κλάδος ΤΕ Βοηθητικού υγειονομικού προσωπικού θέσεις είκοσι έξι 
(26) για εργασίες φροντίδας ασθενών δέκα οκτώ (18) θέσεις και για ερ¬ 
γασίες μεταφοράς ασθενών οκτώ (8) θέσεις. 

Έξι (6) θέσεις του προσωπικού για εργασίες φροντίδας ασθενών κα¬ 
λύπτονται μόνο στην περίπτωση που είναι αδύνατη η κάλυψη ισάριθμων 
θέσεων του κλάδου ΔΕ βοηθών νοσοκόμων. 

II. Τεχνικό - εκπαιδευτικό προσωπικό με σύμβαση Ιδιωτικού Δικαίου 
Τέσσερις (4) θέσεις τεχνιτών - εκπαιδευτών. 

Οι θέσεις των τεχνιτών - εκπαιδευτών ορίζονται ως θέσεις ιδιωτικού 
δικαίου, δεδομένου ότι οι ειδικότητες αυτών θα καθορίζονται, κάθε 
φορά, από το Δ.Σ. ανάλογα με τις λειτουργικές δυνατότητες των περι- 
θαλπομένων εκείνων που.κρίνονται ικανοί για επαγγελματική κατάρ- 
τιση. 

Οι υπηρετούντες σε θέσεις των Κλάδων ΠΕ Ψυχολόγων, ΠΕ Επαγ¬ 
γελματικών Συμβούλων, ΠΕ ιατρών Φυσικής Ιατρικής και αποκατά¬ 
στασης, ΤΕ Κοινωνικής Εργασίας, ΤΕ Φυσικοθεραπείας, ΤΕ Εργοθε¬ 
ραπείας, ΤΕ Λογοθεραπείας και οι Τεχνίτες - εκπαιδευτές αποτελούν 
την υπηρεσιακή μονάδα επαγγελματικής εκπαίδευσης, η οποία είναι αρ¬ 
μόδια για κάθε θέμα, που αφορά την ανάπτυξη του προγράμματος 
επαγγελματικής εκπαίδευσης και το .συντονισμό των ενεργειών' στην 
εξατομικευμένη εφαρμογή του στα άτομα που επιλέγονται. 

Η παραπάνω ομάδα συνεδριάζει μία ή δύο φορές κάθε εβδομάδα και 
η επιστημονική απόδοση του έργου της υπόκειται στον έλεγχο και την 
εποπτεία του Δ.Σ. του Ιδρύματος. 

: Το προσωπικό που υπηρετεί κατά τη δημοσίευση του παρόντος κατα¬ 


τάσσεται σε αντίστοιχες, κατά κατηγορία, κλάδους ή ειδικότητες θέσεις 
που πρόβλέποντάι στην πάρ.’ 1 του άρθρου αυτού. 

Άρθρο 16 

Προσόντα διορισμού για κάθε θέση 

Προσόντα διορισμού ορίζονται τα προβλεπόμενα στο Π.Δ. 194/ 
3.5.88 Φ. 84/Α, όπως αυτό ισχύει κάθε φορά. 

Ειδικότερα για τον κλάδο ΠΕ Επαγγελματικού Συμβούλου πτυχίο 
Α.Ε.Ι. της ημεδαπής ή ισότιμο της αλλοδαπής και ειδική επιστημονική 
εξειδίκευση σε θέματα επαγγελματικού προσανατολισμού, που να από- 
δεικνύεται με μεταπτυχιακό τίτλο σπουδών, διάρκειας ενός ακαδημαϊ¬ 
κού έτους τουλάχιστον. 

Για τον κλάδο ΤΕ Λογοθεραπείας πτυχίο ή δίπλωμα Λογοθεραπείας 
Τ.Ε.Ι. της ημεδαπής ή ισότιμων σχολών της ημεδαπής ή (αλλοδαπής ή 
ΚΑΤΕΕ, ή ισότιμων σχολών της ημεδαπής ή αλλοδαπής. 

Για τον κλάδο ΔΕ βοηθών νοσοκόμων τα προβλεπόμενα στο άρθρο 
14 του Π.Δ/τος 194/88 ή πτυχίο των πρώην σχολών βοηθών νοσοκό¬ 
μων μονοετούς φοίτησης. - .' > ι - ' 

Γ ια τις θέσεις των τεχνιτών - εκπαιδευτών με'σχέση εργασίας Ιδιωτι¬ 
κού Δικαίου, πτυχίο αντίστοιχης ειδικότητας (αναγνωρισμένης τεχνικής 
ή επαγγελματικής σχολής ή σχολείου μέσης εκπαίδευσης, ή σχολής μα¬ 
θητείας Ο.Α,Ε.Δ. 

Σε περίπτωση μη κάλυψης των θέσεων με υποψήφιους μέ το παρα¬ 
πάνω προσόν, πτυχίο αναγνωρισμένης κατώτερης σχολής αντίστοιχης 
ειδικότητας ή σχολής μαθητείας Ο.Α,Ε.Δ. 

Σε περίπτωση μη κάλυψης των θέσεων με υποψήφιους με πτυχίο 
αναγνωρισμένης σχολής ή σχολής μαθητείας Ο.Α.Ε.Δ. απολυτήριο Δη¬ 
μοτικού σχολείου και εμπειρία τριών ετών, που να αποδεικνύεται από 
βιβλιάρια 'κύριας ασφάλισης ή άλλα στοιχεία Ελληνικής ή ξένης. Αρχής 
και άδεια άσκησης επαγγέλματος, για όσες ειδικότητες χορηγείται από 
την αρμόδια Αρχή. ■■··..* 

Άρθρο 17 

Προϊστάμενοι Υπηρεσιών 1 - Αναπλήρώση 

Καθήκοντα προϊσταμένου των υπηρεσιών τόυ ιδρύματος ασκεί υπάλλη¬ 
λος του κλάδου ΠΕ Διοικητικού - Οικονομικού. Του Τμήματος Διοικη¬ 
τικού, υπάλληλος του Κλάδου ΔΕ Διοικητικού - Οικονομικού ή υπάλλη¬ 
λος του Κλάδου ΔΕ Διοικητικού - Λογιστικού. Του Τμήματος χρονίως 
πασχόντων υπάλληλος του κλάδου ΠΕ Ιατρών ειδικοτήτων. Του τμή¬ 
ματος Φυσικής αποκατάστασης και επαγγελματικής εκπαίδευσης 
υπάλληλος του κλάδου ΠΕ Ιατρών ειδικότητας Φυσικής ιατρικής και 
Αποκατάστασης ή του κλάδου ΠΕ Φυσικής Αγωγής ή του κλάδου ΠΕ 
Ψυχολόγων, ή του κλάδου ΠΕ Επαγγελματικών Συμβούλων ή του 
Κλάδου ΤΕ Κοινωνικής Εργασίας ή του κλάδου ΤΕ Φυσικοθεραπείας ή 
του κλάδου ΤΕ Εργοθεραπείας. 

Άρθρο 18 

Μεταβατικές διατάξεις 

Από τις οργανικές θέσεις των μόνιμων υπαλλήλων δεν καλύπτεται αριθ¬ 
μός ίσος με τους υπηρετούντες κάθε φορά σε προσωρινές θέσεις ή σε θέ¬ 
σεις Ιδιωτικού Δικαίου που έχουν δημιουργηθεί κατά τη δημοσίευση του 
παρόντος σε εφαρμογή του Ν. 1476/1984 και λοιπών διατάξεων. 

. . ..Άρθρο. Ϊ9*". 

Όλα τα λεπτομερέστερα θέματα που ανάγονται στην κανονική και 
εύρυθμη λειτουργία του Ιδρύματος και τα καθήκοντα των εργαζομένων 
στο Ίδρυμα ρυθμίζονται με εσωτερικό κανονισμό λειτουργίας που συ- 
ντάσσεται από το Διοικητικό Συμβούλιο και εγκρίνετάι με απόφαση του 
οικείου Νομάρχη. .. ■* .· ·; 

Στην Τπουργό Τγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 8 Νοεμβρίου 1990 
. 0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
! ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ , 

' " · ΟΙ ΥΠΟΥΡΓΟΙ ■ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

ΜΙΛΤ. ΕΒΕΡΤ , Π. ΔΕΛΗΜΗΤΣΟΣ 

ΥΓΕΙΑΣ,” ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ · 

ΜΑΡΙΕΤΤΑ ΓΙΑΝΝΑΚΟΥ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 




Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΒ 

λειτουργούν καθημερινό από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δήμόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ - 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

') 

» 

» 

» 

Α.Ε. & Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















